Ritratt: Partit Nazzjonalista .td_uid_2_6139f1825f40d_rand.td-a-rec-img{text-align:left}.td_uid_2_6139f1825f40d_rand.td-a-rec-img img{margin:0 auto 0 0} Read in English . Il-Kelliem għall-Kwalità tal-Ħajja u Viċi Kap tal-Partit Nazzjonalista David Agius stqarr li ċ-ċifri u l-istatistika fuq l-ekonomija ma jiswew xejn jekk hemm faxxa kbira mill-poplu Malti li qed tgħix fil-faqar. F'konferenza stampa indirizzata minn Agius, mid-Deputat Claudette Buttigieg u mill-kandidata Francine Farrugia, intqal li l-problema tal-għoli tal-ħajja qed tinħass minn kull ċittadin fil-pajjiż. Agius semma r-rapport ta' Newsbook.com.mt li kkwota stħarriġ tal-MISCO li fih 86% qalu li l-ħajja għoliet minn tliet snin ilu 'l hawn. "Dan ir-rapport juri biċ-ċar li l-maġġoranza tal-poplu Malti mhux qed tlaħħaq mal-għoli tal-ħajja u qed tbati biex tgħix fil-pajjiż," saħaq Agius. Aqra aktar: Il-maġġoranza mhix tgħix komda daqskemm tixtieq – stħarriġ Ritratt meħud minn fuq Facebook "Ġenituri qed ikollhom jagħżlu bejn ix-xirja jew ħwejjeġ ġodda għal uliedhom" Il-kandidata Nazzjonalista Francine Farrugia semmiet kif qed tiltaqa' ma' ħafna nies li qed jilmentaw li mhux qed ilaħħqu mal-għoli tal-ħajja. "Meta nżur id-djar tan-nies, qed niltaqa' ma' diversi nies bħal pensjonanti u single mothers li qed ikollhom jagħżlu bejn xirja u oħra biex ilaħħqu mal-ħajja," spjegat Farrugia. Hija semmiet kif ċertu ġenituri kellhom jagħżlu bejn ix-xirja ta' affarijiet bażiċi, bħal ikel u prodotti sanitarji, jew ix-xirja ta' ħwejjeġ ġodda għat-tfal tagħhom. "Infakkar li madwar 82,000 persuna qed jgħixu f'riskju ta' faqar u jekk il-Gvern se jkompli jinjora din il-kriżi, dan in-numru se jitla' aktar u aktar," avżat Farrugia. "Il-Gvern qed idawwar wiċċu minn din il-problema" Claudette Buttigieg qalet li minkejja ċ-ċifri u l-verità fuq il-faqar fil-pajjiż, il-Gvern qed jirrifjuta li jindirizza din il-problema. "Il-Ministru tal-Finanzi Clyde Caruana ammetta li ma jafx kif se jsolvi l-għoli tal-ħajja fil-pajjiż u pprova jfarfara fuq entitajiet oħra bħal unjins u NGOs," argumentat Buttigieg. Hija stqarret li l-Gvern naqas milli jindirizza l-problemi kbar li qed jaffaċjaw nies vulnerabbli jew anzjani li qed isibuha bi tqila biex ilaħħqu waqt il-pandemija. "Il-Gvern injora lil din il-faxxa ta' nies li sofrew l-iktar meta kompliet togħla l-ħajja," qalet Buttigieg. .td_uid_3_6139f1825f891_rand.td-a-rec-img{text-align:left}.td_uid_3_6139f1825f891_rand.td-a-rec-img img{margin:0 auto 0 0}